Baari (suomalainen televisiosarja)
Viikkotehtävät ja muut tehtävät

Baarin kilpailijat saivat suoritettavakseen tehtävän joka viikko. Tehtävä vaihtui viikoittain. Katsojat pääsivät vaikuttamaan viikkotehtävän suorittajan valintaan äänestämällä katsojan valinta -äänestyksessä. Katsojan valinta -äänestyksessä katsojat päättivät, kuka kilpailijoista teki viikon tehtävän. Katsojat pääsivät päättämään viikon tehtävän tekijän äänestämällä joka toinen viikko. Katsojan valinta -äänestys käynnistyi sunnuntaisin klo 22.00 ja päättyi maanantaisin klo 18.00.
| Viikko | Viikkotehtävät ja muut tehtävät | Kuvaus |
| --- | --- | --- |
| 1 | Konseptisuunnitelma | Kilpailijoiden tehtävänä oli päättää baarin nimi, kohderyhmä, markkinointisuunnitelma, musiikkisuunnitelma ja sisustussuunnitelma |
| 2 | Danielin viikon tehtävä | Daniel työskenteli yhden illan Baarikärpäsessä normaalina baarityöntekijänä. Työvuoro alkoi tiistaina klo 21. |
| 3 | Miran viikon tehtävä | Miran tehtävänä oli matkustaa tiistaipäiväksi Espanjan Kataloniaan tutustumaan Barcelonan kahvilaelämään. |
| 4 | Makkosen viikon tehtävä | Makkonen toimi tiistaina helsinkiläisessä liikuntakeskuksessa aerobic-ja jumppavetäjänä. Tunti oli BOSU-tunti. |
| 4 | Markkinointitempauskisa | Kilpailijat jaettiin mustaan ja valkoiseen joukkueeseen ja tehtävänä oli jakaa flyereitä. Kummallakin joukkueella oli omat flyerit. Se joukkue, jonka flyereita palautui enemmän asiakkaiden kautta takaisin Cafe Punawuoreen, voitti palkinnon. |
| 5 | Kajn viikon tehtävä | Kajn tehtävänä oli toimia päivän ajan reportterina 7 päivää -lehdessä. |
| 6 | Olivian viikon tehtävä | Olivian tehtävänä oli toimia illan ajan seksileluesittelijänä niin sanotuilla seksitupperwarekutsuilla. |
| 6 | Asiakasmääräkilpailu 1 | Joukkueet musta ja valkoinen kilpailivat Cafe Punawuoren asiakasmääristä. Joukkue, jolla oli yhteensä suurempi asiakasmääräluku, voitti. Hävinnyt joukkue joutui plus/miinus-kokoukseen. |
| 7 | Tomaksen viikon tehtävä | Tomaksen viikon tehtävänä oli toimia näyttelijänä Viirus-teatterin Electronic City -esityksessä. Tehtävään kuului näytelmätreenit päivällä klo 16.00 ja näytös klo 19.00 illalla. |
| 8 | Frankin viikon tehtävä | Frankin viikon tehtävänä oli kuvata piilokamerahupailu. Käytössä hänellä oli Koffin kauko-ohjattava jääkaappi. Jääkaapin liikutteluapuna oli Koffin puolesta ohjastajahenkilö.Kuvauspaikkana oli Lasipalatsin edusta. Kuvauskalustona toimi miniDV-kamera. Frank valitsi kanssaan tehtävää suorittamaan Kajn. |
| 8 | Asiakasmääräkilpailu 2 | Musta ja valkoinen joukkue kilpailivat jälleen asiakasmääristä. Suuremman yhteenlasketun asiakasmäärän kerännyt joukkue voitti. Palkintona voittajajoukkue pääsi rentoutusmatkalle ulkomaille. Lisäksi voittajajoukkueen johtaja palkittiin erikoispalkinnolla. Hävinnyt joukkue teki työt baarilla voittajajoukkueen ollessa palkintomatkalla. |
| 9 | Irenan viikon tehtävä | Irenan viikon tehtävänä oli toimia Subtv:n kuuluttajana Vesipostissa. Suoritus tapahtui tiistai-iltana klo 17.00 lähtien. |
| 10 | Stand up -tehtävä | Kaikkien kilpailijoiden tehtävänä oli valmistaa noin 4 minuutin stand up –ohjelmanumero, jonka he esittivät yleisölle keskiviikkona. |
| 10 | Hannan viikon tehtävä | Hannan viikon tehtävänä oli osallistua sirkuskouluun. Hannan kuului opetella jokin temppu tai taito, jonka hän esitti sirkuskoulusta palattuaan muille kilpailijoille. |
| 11 | Semifinaaliviikko,  Kisa 1: Blokkauskisa | Kilpailija pyrki suorittamaan merkityn radan mahdollisimman nopeasti. Pienimmän ajan tehnyt kilpailija voitti 50 pistettä. Kilpailijalla oli baaritiskillä 5 tuoppia, jotka hänen tuli ensin täyttää. Aika alkoi kun kilpailija tarttui ensimmäiseen tuoppiin. Täytettyään kaikki viisi tuoppia kilpailija lastasi ne brikalle, jonka hän kuljetti pitkin valkoisella teipillä merkittyä rataa. Radalla oli kaksi rimaa, joista ensimmäinen tuli ylittää ja toinen alittaa. Kilpailija tarjoili viisi tuoppia radan päässä olevaan pöytään ja samalla keräsi 10 tyhjää tuoppia pöydältä tarjottimelle. Kilpailija kuljetti tyhjät tuopit takaisin pitkin merkittyä rataa. Ajanotto loppui kilpailijan laskettua brikan baaritiskille. |
| 11 | Frankin viikon tehtävä | Frankin viikon tehtävänä oli työskennellä pizzeriassa, tutustua pizzan valmistukseen ja palvella asiakkaita. Tehtävä suoritettiin tiistaina 23.5. alkaen klo 9.30. |
| 11 | Semifinaaliviikko,  Kisa 2: Drinkkikisa | Kilpailija valmisti listassa olevat drinkit mahdollisimman nopeasti. Pienimmän ajan tehnyt kilpailija voitti 50 pistettä. Väärällä tavalla / vääristä aineksista valmistetusta drinkistä tuli 20 sekuntin sakkoaika, joka lisättiin kilpailijan lopulliseen ajanottotulokseen. Kilpailijat odottivat omaa vuoroaan takahuoneessa, jotta lista drinkeistä ei paljastu kellekään etukäteen. |
| 11 | Semifinaaliviikko,  Kisa 3: Ulosheittokisa | Kilpailijan tuli kuljettaa "sammunut asiakas" eli nukke narikalle ja etsiä nuken taskusta narikkalappu. Tämän jälkeen kilpailija otti narikasta asiakkaan takin, puki sen nuken päälle ja kuljetti tämän ulko-ovesta ulos. Nopeimmin "asiakkaan" ulos heittänyt kilpailija voitti 50 pistettä. |
| 11 | Semifinaaliviikko,  Kisa 4: Flairtending-kisa | Kilpailija esitti vapaamuotoisen flöörausnumeron, jonka aikana valmisti yhden valitsemansa drinkin. Arvosteluperusteet: A) viihdyttävyys, B) kilpailijan esiintyminen, C) flairtending-temppujen luontevuus, D) yleisön huutoäänestys. Tuomarina toimi showbaarimestari Mika Räisänen. Voittaja sai 50 pistettä. |
| 12 | Sponsoritavara- ja kilpailijahankintakilpailu | Finalistit joukkueineen pyrkivät keräämään lisäpisteitä finalistille hankkimalla annetun listan mukaan tarvikkeita ilmaiseksi tiistai 30.5. – keskiviikko 31.5. välisellä ajalla. Kisa-aika alkoi tiistaina kello 14:00 ja loppui keskiviikkona kello 17:00. Lisäksi finalistit tiimeineen hankkivat omille illoilleen kilpailijoita keskiviikon Miss Märkä T-paita/ Mr Märkäbokseri -kisaan ja torstain Mutapaini-kisaan. |